open-index/open-wikipedia-markdown huggingface dataset:
Քեռի արջը (մուլտֆիլմ)

**Քեռի Արջը**, մուլտֆիլմ, նկարահանված 1970 թվականին Սոյուզմուլտֆիլմ կինոստուդիայի կողմից, ըստ Վլադիմիր Սուտեևի համանուն հեքիաթի։ Հեքիաթը պատմում է արջի մասին, որը ոչ մի գործ ավարտին չէր հասցնում։

## Սյուժե
Արջը տեսնում է, թե ինչպես է նապաստակը գազար է հավաքում և որոշում է ինքն էլ ձմռան պաշար կուտակել։ Ոզնին գնում է սունկ հավաքելու, և Արջը միանում է նրան։ Սկյուռը ձմռան համար անտառային ընկույզ է ամբարում, և Արջը, մի կողմ գցելով սունկը, սկսում է ընկույզ համտեսել։ Կատուն գնում է կարթով ձուկ որսալու, և Արջը նրա հետ գնում է գետ։ Աղվեսը համոզում է Արջին իր հետ հավեր գողանալ, և շները կծոտում են նրան։ Արդյունքում տարբեր գործեր ձեռնարկող քեռի Արջն այդպես էլ չի կարողանում դրանցից ոչ մեկն ավարտին հասցնել։

## Հեղինակներ

## Վերաթողարկում DVD ձևաչափով
Մուլտֆիլմը բազմիցս թողարկվել է DVD ձևաչափով` ընդգրկվելով մուլտֆիլմների ժողովածուներում։

***«Հեքիաթներ երեխաների համար. Վ. Սուտեև»** (մուլտֆիլմերի հավաքածու` ըստ Վ. Սուտեևի հեքիաթների), «Սոյուզմուլտֆիլմ» ստուդիա։

Սկավառակի մեջ ներառված են եղել հետևյալ մուլտֆիլմերը. «Նավակ» (1956), «Ո՞վ ասաց մյաու» (1962), «Ձկնորս կատուն» (1964), «Քեռի Արջը» (1970), «Ի՞նչ թռչուն է սա» (1955), «Մի պարկ խնձոր» (1974), «Աքաղաղը և ներկը» (1964), «Սունկ-խրճիթ» (1958)։
* **«Միխալ Պոտապիչ»**, «Սոյուզմուլտֆիլմ» ստուդիա։

Սկառավակի մեջ ներառված են եղել հետևյալ մուլտֆիլմները. «Գեներալ Տոպտիգին» (1971), «Մաշենկա» (1992), «Քեռի Արջը» (1970), «Երկու ժլատ արջուկներ» (1954), «Կռվարար Արջուկը» (1955), «Պապն ու թոռը» (1950), «Երեք արջեր» (1958)։

## Ծանոթագրություններ

## Գրականություն
*  «Дядя Миша» — с.149. Цветные иллюстрации В. Сутеева.

## Արտաքին հղումներ
* Мультфильм «Дядя Миша»

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Յուրի Պրիտկովի մուլտֆիլմեր
Nothing’s Gonna Change My Love for You

**«Nothing’s Gonna Change My Love for You»**, երգ՝ գրված Մայքլ Մեսսերի և Ջերրի Գոֆֆինի կողմից։ Ի սկզբանե երգը կատարել է Ջորջ Բենսոնը և 1984 թվականին թողարկել «20/20» ալբոմում։

Երգն առավել մեծ ճանաչում ձեռք բերեց Գլեն Մեդեյրոսի կատարմամբ. նրա քավեր տարբերակը դարձավ միջազգային հիթ։ Այն համարվում է երգչի երգացանկի ամենահաջող երգը։

## Պատմություն
Ի սկզբանե երգը ձայնագրվել է 1984 թվականին Ջորջ Բենսոնի կատարմամբ՝ նրա լայնաֆորմատ «20/20» ալբոմի համար։ 1985 թվականին որպես սինգլ այն թողարկվեց Բենսոնի կողմից Գերմանիայում։ Բնօրինակ տարբերակը որոշակի ճանաչում ստացավ Բելգիայում՝ Վալոնիայի հիթ շքերթում զբաղեցնելով 29-րդ, իսկ Նիդերլանդներում՝ 43-րդ հորիզոնականը։

Այդուհանդերձ, երգը առանձնակի ճանաչում ձեռք բերեց ամերիկացի երիտասարդ կատարող Գլեն Մեդեյրոսի «Nothing’s Gonna Change My Love For You» քավեր տարբերակով, որը թողարկվեց նրա դեբյուտային «Glenn Medeiros» ալբոմում 1987 թվականին։ Այդ տարբերակը դարձավ միջազգային հիթ և Մեդեյրոսի կատարած երգերի շարքում մնաց ամենահայտնին։

2002 թվականին Oli.P-ի և Թինա Ֆրանկի կատարմամբ քավեր տարբերակը ևս մեծ ճանաչում ստացավ Գերմանիայում և Ավստրիայում՝ ընդգրկվելով տեղական հիթ շքերթներում։

Արևմուտքում Մեդեյրոսի կատարմամբ "Nothing's Gonna Change My Love for You" տարբերակը համարվում է հարսանեկան հայտնի երգ։

## Քավեր տարբերակներ
Գլեն Մեդեյրոսից բացի, երգի քավեր տարբերակներ են արվել այնպիսի կատարողների կողմից, ինչպիսիք են Էնգելբերտ Համփերդինքը, «The Shadows»-ը, Ռոնալդ Կայզերը (գերմանական տարբերակ՝ «Niemand ändert mein Gefühl für dich»), Դանա Վինները, Oli.P-ն և այլք։

## Հիթ շքերթներ
* **[[ԱՄՆ]]** - #12 (Billboard Hot 100)
* **[[Կանադա]]** - #2
* **[[Գերմանիա]]** - #20
* **[[Շվեյցարիա]]** - #8
* **[[Ավստրիա]]** - #12
* **[[Նիդերլանդներ]]** - #1
* **[[Բելգիա]]** - #2 (Վալոնիա)
* **[[Շվեդիա]]** - #2
* **[[Նորվեգիա]]** - #2

## Ծանոթագրություններ

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Անգլերեն երգարվեստ
Կատեգորիա:Երգեր այբբենական կարգով
Կատեգորիա:Փոփ երգեր
Էլիկա

**Էլիկա** (), հնագույն քաղաք Ախեյայում, Պելոպոնեսի հյուսիսում, Սելինուս գետի ափին։ Հիմնադրվել է Բրոնզի դարում, մոտավորապես մ․ թ․ ա․ 27-24 դարերում։

## Պատմություն
Ըստ հին հույն աշխարհագիր Պավսանիասի Հաբեթի որդին՝ Հավանը, որոշում է գրավել Էգիալը, իսկ վերջիններիս արքա Սելինուսը նրան առաջարկում է կնության տալ իր միակ դստերը՝ Էլիկային, ինչպես նաև՝ իշխանությունը ժառանգելու իրավունքը։ Հավանն ընդունում է առաջարկը և Սելինուսի մահից հետո կառուցում է Էլիկա քաղաքը։
մինի|ձախից

Նա ղեկավարել է առաջին ախեյական միությունը, որը ստեղծվել է մ․ թ․ ա․ 5-րդ դարում և կազմված էր 12 պոլիսից։ Էլիկայից գաղթածները հիմնադրել են Սիբարիս քաղաքը Իտալիայում։ Հոմերոսը հիշատակել է Էլիկան իր «Նավերի տեղեկագրքի» աշխատության մեջ։ Քաղաքում էր գտնվում Պոսեյդոնի տաճարը։ Էլիկան եղել է համահունական կրոնական կենտրոն։ Ավերվել է Բուրա քաղաքի հետ միասին՝ հզոր երկրաշարժի և ջրհեղեղի պատճառով մ. թ. ա. 373 թվականին։

Պավսանիասը գրում է, որ ախեացիները բորբոքել են Պոսեյդոնի զայրույթը, սպանելով հավանյաններին, ովքեր աղոթում էին Պոսեյդոնի տաճարում պաշտպանության համար:Ստրաբոնը գրում է, որ ախեյացիները զայրացրել են Պոսեյդոնին նրանով, որ հրաժարվել են հավայաններին տալ Պոսեյդոնի արձանը կամ էլ տաճարի մոդելը։

Դիոդորոս Սիցիլիացին իր «Պատմական գրադարան» աշխատության մեջ ևս նշում է Էլիկայի մասին։ Ստրաբոնն իր «Աշխարհագրության» մեջ գրում է, որ Էրատոսթենես Կիրենացին այցելել է աղետի վայր 150 տարի անց, և փոխադրիչները նրան պատմել են, որ նեղուցում կանգուն է Պոսեյդոնի արձանը՝ ձեռքին՝ հիպոկամպուսը։ 174 թվականին Պավսանիասը այցելել է աղետի վայր և ջրում տեսել հին քաղաքի պատերը։

Ռիզոմիլոսին կից վայրը, որը ենթադրվում է որպես Էլիկայի տեղանք, հայտնաբերվել է 2001 թվականին, և այստեղ ընթանում են պեղումներ։

Գիտնականները համարում են, որ Էլիկայի կործանումը աղբյուր է հանդիսացել Պլատոնի Ատլանտիդայի պատմության և «Թիմեուս» տրակտատի համար (մ․թ․ա․ 360 թվական)։ Առաջին անգամ սա առաջարկել են Ալֆրեդ Էդվարդ Թեյլորն ու Պ. Ֆրյուտիժեն։

## Ծանոթագրություններ

## Արտաքին հղումներ
* Official Website of Helike Project
* The bronze coin of Helike at the Münzkabinett of the Staatliche Museen zu Berlin

Կատեգորիա:Հին Հունաստանի քաղաքներ
Անդրեյ Եսիպենկո

**Անդրեյ Եվգենևիչ Եսիպենկո** (, ), ռուս  շախմատիստ, գրոսմայստեր։ 2012 թվականի Եվրոպայի 10 տարեկանների շախմատի առաջնության հաղթող, 2017 թվականի Եվրոպայի ու աշխարհի մինչև 16 տարեկանների շախմատի առաջնության հաղթող։

## Կենսագրություն
Ծնվել է 2002 թվականին։ Շախմատ խաղալ սովորեցրել է հայրը՝ 5 տարեկանից։ 7 տարեկանում Անդրեյն արդեն հաղթում էր հորը։ Առաջին դասարանից մասնակցել է մրցումների և հաղթել բարձր տարիքակիցների։
2018 թվականի հունվարից ապրում է Խիմկի քաղաքում։

## Շախմատային կարիերա
2012 թվականին Եսիպենկոն դարձավ Եվրոպայի 10 տարեկանների շախմատի չեմպիոն։ Նա 2013 թվականին ստացավ ՖԻԴԵ-ի վարպետի կոչում։  2017 թվականին նա լրացրեց գրոսմայստերի 3-րդ նորմը և 2018 թվականի ապրիլին ՖԻԴԵ-ի կողմից ստացավ այդ տիտղոսը։  Նույն թվականի մայիսի 30-ից մինչև հունիսի 10-ը մասնակցել է Եվրոպայի  շախմատի անհատական առաջնությանը։ Նա վաստակել է 6½ միավոր 11 հնարավորից (+4–2=5):  Նրա վարկանիշը հասավ 2618։ 2017 թվականին  նա հաղթել է Եվրոպայի և աշխարհի 16 տարեկանների առաջնությունում։

Նա 2017 թվականի դեկտեմբերին մասնակցել է  արագ շախմատի աշխարհի առաջնությանը, վաստակել է  7½ միավոր 15 հնարավորից՝ հասցնելով վարկանիշը  2622-ի։ Մրցաշարի ընթացքում նա գեղեցիկ հաղթանակ է տարել Սերգեյ Կարյակինի հետ խաղում Նա մասնակցեց շախմատի աշխարհի բլից առաջնությանը, 138 մասնակցիցների մեջ  գրավելով 41-րդ տեղը՝ վաստակելով 11½ միավոր 21 հնարավորից։

2018 թվականի փետրվարին Եսիպենկոն մասնակցել է «Աերոֆլոտ Օփեն» մրցաշարին։ Նա զբաղեցրեց 57-րդ տեղը՝  վաստակելով 4 միավոր 9 հնարավորից (+ 1-2 = 6):  2018 թվականի մարտին նա մասնակցեց շախմատի Եվրոպայի անհատական առաջնությանը։ Նա զբաղեցրեց 48-րդ տեղը,  վաստակելով 7 միավոր 11 հնարավորից (+ 4-1 = 6):

## Վարկանիշի փոփոխության գծապատկեր

## Ծանոթագրություններ

## Արտաքին հղումներ
*
*Андрей Есипенко — надежда российских шахмат

Կատեգորիա:Շախմատի գրոսմայստերներ
Կատեգորիա:Ռուս գրոսմայստերներ
Կատեգորիա:Ռուս շախմատիստներ
Սաջուր

**Սաջուր**, (), գետ Կիլիկիայում, Եփրատի աջակողմյան վտակը։ Հոսում է Այնթապ քաղաքից 15-20 կմ հարավ-արևելք։ Սկիզբ է սանում Սոֆի լեռան լանջերից, սկզբում հոսում 2 ճյուղով՝ իր մեջ առնելով Թողալ վտակը, ե մինչև Եփրատին հասնելը դաոնում նավարկելի։ Երկարուփյունը մոտ 75 կմ է։ Ոմանք սրան են նույնացնում Ասորեստանի թագավոր Աշուրնասիրպալ II-ի մի արձանագրությւսն մեջ հիշատակված *Սաղուրա* գետը։

## Ծանոթագրություններ

Կատեգորիա:Թուրքիայի գետեր
Կատեգորիա:Գազիանթեփ նահանգ
Կատեգորիա:Եփրատ գետի վտակներ
Կատեգորիա:Ասիայի միջազգային գետեր
Կատեգորիա:Սիրիայի գետեր
Ակելա

**Ակելա**, միայնակ գայլ, Քիփլինգի «Ջունգլիների գիրքը» ստեղծագործության հերոս, Մաուգլիի դաստիարակն ու խնամակալը։ Տարիներ շարունակ եղել է իր ոհմակի առաջնորդը։

## Կերպար
«Ակելա» բառը հինդիում նշանակում է «միայնակ»։ Քիփլինգը Մաուգլիի դաստիարակի անվան ընտրությունը բացատրել է «Ակելա» անվան հնչեղությամբ, որը, ինչպես և վայել է ոհմակի առաջնորդին, կարող է հեշտությամբ հնչել իր ցեղակիցների ոռնոցի ձևով և լայնարձակ տարածություններում լսվել մեծ հեռավորությունների վրա։

Ինչպես նշում է Նյու Յորքի քաղաքային համալսարանի գիտական աշխատակից Շամուտալ Նոյմանը, Ակելան Բագիրա հովազի հետ (անգլիական տարբերակում նա արու ընձառյուծ է) Մաուգլիի արկածների մասին գրքի գլխավոր հերոսի համար հոր կերպարի գրական մարմնավորումն է։ Այնուամենայնիվ, հոր կերպարի ամբողջական լինելու համար Քիփլինգն այն դարձրել է հավաքական. Ակելային, որ ստանձնել էր Մաուգլիի ճակատագրի ողջ պատասխանատվությունը, հոր դերը խաղալ օգնում են իմաստուն պիթոն Կաան, քնկոտ արջ Բալուն և Խատի փիղը։

Լաֆայետում Լուիզիանայի համալսարանի պրոֆեսոր Ուիլյամ Յարբրոն հաստատում է, որ ի ծնե արիստոկրատ Ակելայի՝ միայնակ թափառումների գնալուց հետո ոհմակը վերջանականապես դառնում է անկառավարելի, և գլուխ է բարձրացնում ավազակային վարքագիծը։

### «Ակելան վրիպեց»
Պատմվածքի հենց սկզբից գայլերի ոհմակի վրա Ակելայի միանձնյա իշխանությունը մշտապես խաթարում էին Շերխան վագրը և նրա հավատարիմ կամակատար Տաբակին, որը հետևում է Ակելայի յուրաքանչյուր քայլին՝ փորձելով նրան վարկաբեկել ոհմակի առաջ։ Երբ ծեր Ակելան հերթական որսի ժամանակ բաց է թողնում ավարը, նրանք չեն թողնում, որ այդ աննշան միջադեպն աննկատելի մնա և դրանից գայլերի ներսում իսկական վիճաբանություն են սարքում՝ ասելով. «Ակելան վրիպեց»։

Քրեստոմատիական այդ արտահայտությունը հետագայում դարձել է թևավոր խոսք, որը մինչ օրս օգտագործվում է սոցիալ-քաղաքական ինտրիգների համատեքստում, երբ քաղաքական, պետական կամ հասարակական այս կամ այն գործչի հակառակորդները փորձում են հասարակության ուշադրության բևեռել նրա կողմից թույլ տրված աննշան սխալի վրա։ Արտահայտությունն օգտագործվում է նաև այլաբանորեն. լուրջ հաշվարկի, սխալի վերաբերյալ կամ որպես ծաղրական մեկնաբանություն մարդու վարքագծին, որը բացահայտորեն չարախնդում է իր մերձավորի սխալի վրա։ Քիփլինգն այդ դրվագը մեկնաբանում է հետևյալ կերպ. «Երբ ոհմակի առաջնորդը վրիպում է, նրան անվանում են մահացած գայլ, չնայած որ նա դեռ կենդանի է, քանի որ նրան շատ քիչ է մնացել ապրելու»։

## Նշումներ

## Ծանոթագրություններ

Կատեգորիա:Գրական կերպարներ
Կատեգորիա:Հորինված խոսող կենդանիներ
Կատեգորիա:Հորինված կենդանիներ
Ալլահաքբար (լեռնանցք)

**Ալլահաքբար**, լեռնանցք Վասպուրականի լեռների հյուսիսային հատվածում, Մակուի խանության Խարաբլի գյուղից 7-8 կմ հարավ-արևելք, Կարմիր գետի ձախկողմյամ վտակ Աղչայի ավազանից դեպի հյուսիս տանող ճանապարհներից մեկի վրա։

## Ծանոթագրություններ

Կատեգորիա:Լեռնանցքներ այբբենական կարգով
Կատեգորիա:Թուրքիայի լեռնանցքներ
Ֆինգյահ

**Ֆինգյահ**, *Ֆինգյա, Ֆինդյահ*, լեռնագագաթ Հայաստանի Գորիս քաղաքից 35 կմ հյուսիս-արևելք, Զանգեզուրի լեռնաշղթայում, Աղավնո գետի և նրա ձախկողմյան Շալվա վտակի ջրաբաժանում։ Բարձրություն 2410 մ։

Կատեգորիա:Լեռներ այբբենական կարգով
Կատեգորիա:Զանգեզուրի լեռնաշղթա
Կատեգորիա:Արցախի Հանրապետության լեռներ
Բենքս վարդ

**Բենքս վարդ** (), վարդազգիների ընտանիքին պատկանող բույս։

## Անվանում
Տեսակն իր անվանումն ստացել է ի պատիվ Լոնդոնի թագավորական ընկերության և գիտությունների հովանավոր Ջոզեֆ Բենքսի կնոջ՝ Դորոթի Բենքսի։ Ռուսալեզու գրականության մեջ հանդիպում է Բենքս վարդի քերականական ոչ ճիշտ տարբերակը՝ բենքսային վարդ կամ բենքսի մասուր։

## Տարածման վայր
Բենքս վարդը հանդիպում է Չինաստանում՝ Հանսյու, Հուչժոու, Հենան, Հուբեյ , Ցզյանսու, Սըչուան և Յուննան նահանգներում։

## Կենսաբանական նկարագիր
thumb|273px|''Rosa banksiae'' 'Lutea'. Բույսի ընդհանուր տեսքը
Բենքս վարդի թփերն ունեն մինչև 6 մետր բարձրություն, մշտականաչ են, երբեմն կարող են հասնել մի քանի տասնյակ մետրի։ Հին ճյուղերի վրա առկա են խոշոր և կոշտ փշեր, դալար ճյուղերն ունեն կարմրաշագանակագույն երանգ, համարյա մերկ են, փշերը կորացած են, կարճ՝ մինչև 5 մմ։ Մշակովի տեսակների մոտ փշերը բացակայում են։ Տերևները պտուտակավոր են, մինչև 4-6 սմ, թերթիկները գծային-նշտարաձև, կենտրոնաձիգ՝ վերևում սրացող, տերևները էլիպսաձև են, բարակամաշկ, փայլուն, վերևում սրացող։ Ծաղիկներն ունեն 1,5-2,5 սմ տրամագիծ, ծաղկաոտիկները 2,5-3 սմ են, բաժակատերևիկները հինգն են, ծաղկաթերթերը ևս հինգն են, բաժակատերևիկները ձվաձև են, թերթիկները կիսախավոտ են, կարող են լինել հոտավետ, կամ ոչ, սպիտակ կամ դեղին գույնի, հետևի կողմից ձվաձև են, հիմքում՝ սեպաձև, վերևում՝ շրջանաձև։

## Էկոլոգիա
Բույսը հանդիպում է հովիտներում թփերի տեսքով, կարող է հանդիպել ծովի մակարդակից 500-ից 2200 մետր բարձրության սովորական ճանապարհների վրա։ Բենքս վարդը լայնորեն մշակվում է Չինաստանում, Հնդկաստանում, կենտրոնական Իրաքում  և աճեցվում է որպես դեկորատիվ բույս։ Անգլիայում հայտնվել է 1807 թվականին։ Տուլոնում աճող սպիտակ բենքս վարդի հին նմուշի մոտ բնի տրամագիծը հիմքում հասել է 70 սմ-ի, բունը կազմված է եղել 6 ճյուղերից, որոնցից ամենահաստը եղել է 45 սմ։ Ծաղկում է մեկ անգամ։

## Օգտագործում
Արմատի կեղևն օգտագործվում է դաբաղման համար, Հնդկաստանում և Չինաստանում արմատներն ու տերևներն օգտագործում են ժողովրդական բժշկության մեջ։

## Ծանոթագրություններ

## Գրականություն
* Charles Quest-Ritson, Brigid Quest-Ritson: *Rosen: die große Enzyklopädie* The Royal Horticultural Society, Übersetzung durch Susanne Bonn; Starnberg: Dorling Kindersley, 2004, Seite 48, ISBN 3-8310-0590-7

## Արտաքին հղումներ
* 
* The Plant List: ''Rosa banksiae'' W.T. Aiton
* Flora of China: ''Rosa banksiae'' W. T. Aiton

Կատեգորիա:Ասիայի բուսական աշխարհ
Կատեգորիա:Դեկորատիվ բույսեր
Կատեգորիա:Պտղատու թփեր
Առևանգում (ֆիլմ, 2017)

**«Առևանգում»** (), ամերիկյան դրամատիկ թրիլեր։ Նկարահանվել է իսպանացի ռեժիսոր Լուիս Պրիետոյի կողմից։ ԱՄՆ-ում թողարկվել է 2017 թվականի օգոստոսի 4-ին։

## Սյուժե
Կառլան մատուցողուհի է աշխատում խորտկարանում։ Նա գտնվում է ամուսնալուծության բարդ գործընթացի մեջ, պետք է նաև որոշվի 6-ամյա որդու՝ Ֆրենկի խնամակալության հարցը։ Հանգստյան օրերին Կառլան տղային տանում է կառնավալ։ Հեռախոսով խոսելու պահին ուշադրությունը շեղած լինելով՝ Կառլան նկատում է, որ Ֆրենկն անհետացել է։ Կինը նետվում է որոնումների և նկատում մի անծանոթի, որ Ֆրենկին բռնի ուժով նստեցնում էր իր ավտոմեքենան։ Առանց հեռախոսի և հույսը դնելով միայն իր վրա՝ Կառլան սկսում է հետապնդումը, որը կարող էր վտանգ դառնալ իր կյանքի համար։

## Դերերում
* Հոլի Բերի – *Կառլա Դայսոն*
* Լյու Թեմփլ – *Թերրի*
* Սեյջ Կորեա – *Ֆրենկի Դայսոն*
* Քրիս ՄաքԳին – *Մարգո*
* Ալան Աբեյտա
* Դենա Գուրյե – *շերիֆի օգնական*
* Ջեյսոն Ուինսթոն Ջորջ – *Դեյվիդ*

## Կինոարտադրություն
Նկարահանման շրջանն սկսվել է 2014 թվականի հոկտեմբերի 27-ին Լուիզիանա նահանգի Նոր Օրլեան քաղաքում։ Նոյեմբերի կեսերին նկարահանումներն անցկացվել են Սլայդելլայում։ Ֆիլմի աշխատանքներն ավարտվել են նույն թվականի դեկտեմբերի 7-ին։

## Թողարկում
Ֆիլմի պրեմիերան պլանավորվել էր 2015 թվականի հոկտեմբերի 9-ին, բայց նույն թվականի հուլիսին ֆինանսական ճգնաժամի պատճառով Relativity ընկերությունը ֆիլմի թողարկումը տեղափոխել է սկզբում 2016 թվականի փետրվարի 26-ը, այնուհետև մայիսի 13-ը, այլ ավելի ուշ՝ նույն թվականի դեկտեմբերի 2-ը։ Շուտով ֆիլմը հանվել է գրաֆիկից։

Որպես թողարկման հաջորդ ամսաթիվ նշանակվել է 2017 թվականի մարտի 10-ը, բայց կրկին հետաձգվել է, քանի որ Relativity ընկերությունը կորցրել էր ֆիլմի իրավունքները։ Նոր դիստրիբյուտոր է դարձել Aviron Pictures ընկերությունը, որը ֆիլմի թողարկման ամսաթիվ է նշանակել 2017 թվականի օգոստոսի 4-ը։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 ֆիլմեր
Կատեգորիա:Relativity Media ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Նոր Օռլեանում նկարահանված ֆիլմեր
Կատեգորիա:Լուիզիանայում նկարահանված ֆիլմեր
Պրոֆեսիոգրամմա

**Պրոֆեսիոգրամմա** (՝ մասնագիտություն, Gramma՝ գրանցում) այս կամ այն մասնագիտությունը նկարագրող նշանների համակարգ է, որը  ընդգրկում է սահմանված նորմերի ու պահանջների այն ցանկը, որը ներկայացվում է տվյալ մասնագիտությանը կամ մասնագետին։ Մասնավորապես, պրոֆեսիոգրամման կարող է ընդգրկել հոգեբանական հատկանիշների այնպիսի ցանկ, որին պետք է համապատասխանեն կոնկրետ մասնագիտական խմբերի ներկայացուցիչները։ Բացի վերը նշվածից, պսիխոգրամման կիրառելի է նաև հակաճգնաժամային կադրային քաղաքականության մշակման մեջ։

Պրոֆեսիոգրամման ունի հետևյալ կառուցվածքը՝
* ճշգրիտ հասցե (կոնկրետ մասնագիտություն, այդ թվում՝ որոշակի մասնագիտություններ, որոնք տարբերվում են ըստ աշխատանքի առանձնահատկության և առարկայի ազդեցության).
* կարողությունների, հմտությունների, գիտելիքների ծավալ, որոնք անհրաժեշտ են աշխատակազմի պատրաստման ու վերապատրաստման համար։  Հիմնական կողմը ներառում է այն պահանջները և պայմանները, որոնք ներկայացվում են մասնագիտական պատրաստմանը, կոնկրետ մասնագիտական պատրաստման բովանդակությանը, հատկանիշներին ու հատկություններին, որոնք արտացոլում են յուրաքանչյուր անձի մասնագիտական, բարոյական և ճանաչողական ուղղությունները, մասնագիտական պատրաստության ծավալն ու բովանդակությունը. 
* հոգեֆիզիոլոգիական հակացուցումները և պահանջները մասնագիտությանը։
Պրոֆեսիոգրամման թույլ է տալիս արտացոլել այն հոգեֆիզիոլոգիական և անհատական առանձնահատկությունները, որոնք խոչընդոտում են մասնագիտական գործունեության իրականացմանը՝ 
* մասնագիտական վնասներն են՝ կոնֆլիկտները գործընկերների հետ, մշտական լարվածությունը, գործունեության միօրինակությունը և այն ամենը, որը կարող է պատճառ դառնալ աշխատակցի մասնագիտական դեֆորմացիային.
* մասնագիտական պատրաստումների ու վերապատրաստումների հնարավորությունների մեծացում, եթե դա պահանջում է մասնագիտական գործունեությունը.
* աշխատանքի բարոյական ստիմուլներ, որոնք մոտիվացնող ազդեցություն են ունենում աշխատակցի վրա.
* ուսումնական մասնագիտական հաստատություններ, որոնք պատրաստում են կոնկրետ մասնագիտությամբ։

## Տես նաև
Ինժեներական հոգեբանություն

## Աղբյուրներ
*Профессиограмма и психограмма.

## Արտաքին հղումներ
* Յուրի Տուկաչև «Արհեստավոր-ձեռնարկատերերի համար պրոֆեսիոգրամմայի հեռանկարային մոդելը»

Կատեգորիա:Հոգեդիագնոստիկա
Կատեգորիա:Հասարակագիտություն
Կատեգորիա:Ինժեներական հոգեբանություն
Կենդանակերպի համաստեղություններ

thumb|Խավարածրային գոտի։ Երկնոլորտի, Լուսնի ուղեծրի և Խավարածրի հարթության հատման գծերը։

**Կենդանակերպի համաստեղություններ** (от , «կենդանական»), 13 համաստեղություն, որոնք դասավորված են Խավարածրի երկայնքով։ Խավարածիրը այն տեսանելի ուղեծիրն է, որով շարժվում է Արեգակը մեկ տարվա ընթացքում։

Ենթադրվում է, որ կենդանակերպերը առանձնացվել են Հին Հունաստանում։

## Պատմություն
Հնադարում յուրաքանչյուր այս համաստեղությանը տրվել է համապատասխան աստղագիտական նշան։ Մեր ժամանակներում այդ խորհրդանիշները չեն օգտագործվում աստղագետների կողմից։ Կենդանակերպերի, ինչպես նաև մնացած 88 համաստեղությունների ժամանակակից սահմանները որոշվել են Միջազգային աստղագիտական միության երրորդ գլխավոր ասամբլեայում 1928 թվականին։

## Կենդանակերպի համաստեղություններ
Աղյուսակում բերված են բոլոր համաստեղությունները, որոնք հատում է Խավարածիրը։ Հատման գիծը կարմիր գծիկային գիծ է (այդ թվում Օձակիրը, որը Կենդանակերպ չի համարվում)։

## Պայծառ աստղեր
Կենդանակերպերում կան շատ պայծառ աստղեր։ 15 ամենապայծառ աստղերի ցանկը։
* Ալդեբարան (α Ցուլ) — 0,85m
*Անտարես (α Կարիճ) — 0,96m
*Սպիկա (α Կույս) — 0,98m
* Պոլլուքս (β Երկվորյակ) — 1,14m
* Ռեգուլ (α Առյուծ) — 1,35m
*Կաստոր (α Երկվորյակ) — 1,57m
* Շաուլա (λ Կարիճ) — 1,63m
* Էլ-Նատ (β Ցուլ) — 1,65m
* Կաուս Աստրալիս (ε Աղեղնավոր) — 1,79m
* Սարգաս (θ Կարիճ) — 1,86m
* Ալխենա (γ Երկվորյակ) — 1,93m
* Խամալ (α Խոյ) — 1,98m
* Ալգիեբա (γ Առյուծ) — 1,98m
* Նունկա (σ Աղեղնավոր) — 2,05m
* Դենելոբա (β Առյուծ) — 2,14m

## Տես նաև
*Կենդանակերպի նշան
*Կենդանակերպեր

## Ծանոթագրություններ

## Գրականություն
* 
* 
* 
* 
* 
* 

Կատեգորիա:Համաստեղություններ
Ալեքսանդր Ազարյան

**Ալեքսանդր Ռոբերտի Ազարյան** (), հայ իրավաբան, դատավոր, ՀՀ Վերաքննիչ քրեական դատարանի դատավոր։ Իրավաբանական գիտությունների թեկնածու, Հայաստանի դատավորների միության նախագահ (2022 թվականից)։

## Կենսագրություն
Ծնվել է 1969 թվականին Երևանում, Հայկական ԽՍՀ։

* 1987-1989 թվականներին ծառայել է ԽՍՀՄ Զինված ուժերում։

### Կրթություն
* 1986-1994 թվականներին սովորել է ԵՊՀ իրավաբանական ֆակուլտետում։
 
### Աշխատանքային գործունեություն
* 1995-1998 թթ. աշխատել է ՀՀ Արդարադատության նախարարության դատական մարմինների վարչությունում՝ որպես առաջատար խորհրդատու։
* 1998-1999 թթ. եղել է ՀՀ Նախագահի աշխատակազմում՝ որպես արդարադատության խորհրդի աշխատակազմի գլխավոր մասնագետ։
* 1999-2001 թթ. աշխատել է ՀՀ Զինվորական դատախազությունում՝ որպես քրեական գործերով մեղադրանքի պաշտպանության բաժնի դատախազ։
* 2001-2006 թթ. եղել է ՀՀ Նախագահի աշխատակազմում՝ որպես արդարադատության խորհրդի քարտուղարության գլխավոր մասնագետ։
* 2006 թվականին (մարտ-հունիս) աշխատել է ՀՀ Նախագահի վերհսկողական ծառայության գործադիր իշխանության հանրապետական մարմինների բաժնի գլխավոր մասնագետ։
* 2006-2008 թթ. աշխատել է Երևանի Էրեբունի և Նուբարաշեն համայնքների առաջին ատյանի դատարանի դատավոր։
* 2008-2009 թթ. աշխատել է Երևանի քրեական դատարանի դատավոր։
* 2009-2015 թթ. աշխատել է Երևանի Շենգավիթ վարչական շրջանի ընդհանուր իրավասության դատարանում՝ որպես դատավոր։
* 2015 թվականի մայիսի 23-ից աշխատում է ՀՀ վերաքննիչ քրեական դատարանում՝ որպես դատավոր։

## Ռեզոնանսային գործեր
Դատարանի նախագահ Վազգեն Ռշտունու արձակուրդում գտնվելու պայմաններում, ժամանակավորապես իրականցնելով ՀՀ վերաքննիչ քրեական դատարանի նախագահի ժամանակավոր պարտականությունները, Ազարյանը է մակագրել Մարտի 1-ի գործով Ռոբերտ Քոչարյանի քրեական գործի շրջանակներում Քոչարյանի կալանավորման որպես խափանման միջոցի դեմ փաստաբանների բողոքի քննությունը, 2018 թվականի օգոստոսի 13-ին կայացնելով Քոչարյանին ազատ արձակելու մասին որոշում։

## Պարգևներ
* 2015 թվականին ճանաչվել է «Տարվա լավագույն դատավոր»։

## Ծանոթագրություններ

Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Իրավաբանական գիտությունների թեկնածուներ
Կատեգորիա:ՀՀ վերաքննիչ քրեական դատարանի դատավորներ
Կատեգորիա:Հայ իրավաբաններ
Դավիթ Հանցկո

**Դավիթ Հանցկո** (, ), սլովակ պրոֆեսիոնալ ֆուտբոլիստ։ Ներկայումս հանդես է գալիս Ֆիորենտինայի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ժիլինա
Հանցկոն Ժիլինայի ակադեմիայի սան է։ Իր պրոֆեսիոնալ դեբյուտը նշեց 2016 թվականի փետրվարի 26-ին՝ փոխարինման մտնելով Սկալիցայի դեմ խաղում։ Իր առաջին հանդիպումը Ժիլինայի մեկնարկային կազմում անցկացրեց 2017 թվականի մարտի 11-ին՝ ԴԱԿ 1904-ի դեմ խաղում։ Իր առաջին գոլը պրոֆեսիոնալ կարիերայում խփեց 2017 թվականի օգոստոսի 12-ին՝ Սենիցայի դեմ խաղում։ Ժիլինայի առաջին թիմի կազմում Հանցկոն անցկացրեց 40 հանդիպում՝ դառնալով 4 գոլի և 4 գոլային փոխանցման հեղինակ։

### Ֆիորենտինա
2018 թվականի հունիսի 14-ին Հանցկոն 5 տարվա պայմանագիր կնքեց Ֆիորենտինայի հետ։ Հուլիսի 25-ին նա ՈՒԵՖԱ-ի կողմից ընդգրկվեց Եվրոպայի 50 ամենախոստումնալից ֆուտբոլիստների ցանկում։

## Միջազգային կարիերա
Հանցկոն ներկայացրել է Սլովակիան մինչև 19 և մինչև 21 տարեկանների երիտասարդական հավաքականներում։ Իր դեբյուտը Սլովակիայի Մ21 հավաքականի կազմում նշեց 2017 թվականի սեպտեմբերի 1-ին՝ Անգլիայի դեմ խաղում։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 14-ի դրությամբ*

## Նվաճումներ
### Ակումբային
**Ժիլինա**

* Սլովակիայի առաջնություն․ 2016–17

## Ծանոթագրություններ

## Արտաքին հղումներ
* Հանցկոն transfermarkt-ում
* Հանցկոն soccerbase.com-ում
* Հանցկոն WhoScored.com կայքում
* Հանցկոն ՈՒԵՖԱ-ի պաշտոնական կայքում

Կատեգորիա:Ժիլինայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Here (երգ, Ալեսիա Կարա)

**«Here»**, կանադացի երգչուհի և կոմպոզիտոր Ալեսիա Կարայի երգը, որ ընդգրկվել է նրա Four Pink Walls առաջին մինի ալբոմում և Know-It-All առաջին ստուդիական ալբոմում։ Թողարկվել է 2015 թվականի ապրիլի 27-ին որպես առաջին սինգլ Def Jam լեյբլում։ Երգը գրվել է Ալեսիա Կարակիոլոյի, Էնդրյու «Փոփ» Վանզելի, Ուորեն «Օուք» Ֆելդերի, Քոլերիջ Թիլմանի, Այզեկ Հեյզի, Սեմյուել Գարոնգկոյի, Տերենս Լեմի կողմից, որպես պրոդյուսեր հանդես է եկել Pop & Oak-ը, Սեբաստյան Քոլեն ու RP-ը։ Սինգլն զբաղեցրել է հինգերորդ հորիզոնականը Մեծ Բրիտանիայի հիթ-շքերթում (UK Singles Chart) և ընդգրկվել լավագույնների ցանկում աշխարհի բազմաթիվ երկրներում (այդ թվում եղել է № 1 ամերիկյան Rhythmic Billboard հիթ-շքերթում)։ Միացյալ Նահանգներում երգի տպաքանակը գերազանցել է 2 մլն օրինակը, և այն ստացել է պլատինե կարգավիճակ։

## Առևտրային հաջողություն
«Here» երգը հասել է սինգլների բրիտանական հիթ-շքերթի 28-րդ հորիզոնականին։
Երգն զբաղեցրել է հինգերորդ հորիզոնականը Billboard Hot 100 հիթ-շքերթում։ «Here» երգը գլխավորել է նաև Rhythmic (Billboard) և Hot R&B/Hip-Hop Songs հիթ-շքերթները։ Միացյալ Նահանգներում, որտեղ վաճառվել է երգի ավելի քան երկու մլն օրինակ, այն ստացել է պլատինե կարգավիճակ։

## Արձագանքներ
Երգն ընդգրկվել է Billboard-ի կողմից կազմված 2016 թվականի ԱՄՆ լավագույն սինգլների ամփոփիչ ցանկում (№ 39 հորիզոնական)։

Համաշխարհային բազմաթիվ հրատարակություններ «Here» երգը ճանաչել են լավագույններից մեկը 2015 թվականի երաժշտական տարում և այն ընդգրկել են 2015 թվականի լավագույն երգերի ամփոփիչ ցանկում.

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
*  

Կատեգորիա:2015 սինգլներ
Կատեգորիա:2015 երգեր
Կատեգորիա:Երգեր թմրանյութերի մասին
Կրետեական ցուլ

**Կրետեական ցուլ**, հայտնի է նաև որպես **Մարաթոնյան ցուլ** (), առասպելական կենդանի, ըստ հին հունական դիցաբանության՝ Կրետեի թագավոր Մինոսի ցուլը։ Եվրիպիդեսը գրում է այն մասին, որ կրետեական ցլին երկիր է ուղարկել Զևսը՝ որպես ընծա գեղեցկուհի Եվրոպային։ Շատ պատմիչներ նաև պնդում են, որ երկիր ուղարկված կենդանին եղել է նույն ինքը Զևսը՝ ցլի կերպարանք ընդունած։

Ըստ մեկ այլ աղբյուրի՝ կրետեական ցլին երկիր է ուղարկել ծովերի տիրակալ Պոսեյդոնը։ Կրետեի արքա Մինոսը պետք է ընծայեր այդ ցուլն աստվածներից որևէ մեկին, սակայն ափսոսալով որոշում է աստվածներին զոհաբերել իր նախիրի շարքային անասուններից մեկը։ Տեսնելով սա, Պոսեյդոնը լցվում է բարկությամբ և խելագարություն տալիս ցլին։ Վերջինս ազատվում է կապանքներից և ոչնչացնում իր ճանապարհին ընկած ամեն ինչ, սակայն որոշ ժամանակ անց սպանվում է առասպելական հերոս Թեսևսի կողմից։

Պատմիչներից մեկը գրել է, թե կրետեական ցուլը՝ տավրոսը, եղել է Կնոսոսի հերոսներից մեկը, ով ժամանակ առ ժամանակ առևանգել է տեղի երիտասարդ աղջիկներին, այդ թվում՝ արքայադուստր Եվրոպային։ Շուտով ցուլը սիրահարվում է գողացված գեղեցկուհի Պասիֆայայի վրա, ումից էլ ծնվում է նրանց որդին՝ Մինոտավրոսը։

## Հերակլեսի և ցլի մենամարտ
Հերակլեսն իր սխրագործությունների ի կատար ածման ճանապարհին հանձնարարություն է ստանում մեկնել Կրետե և Միկենե բերեր այն ցուլը, որը Կրետե էր ուղարկել Պոսեյդոնը, քանզի վերջինս բնաջնջում էր ողջ շրջակայքը։ Հերակլեսը բռնում է ցուլին և զսպում նրան, իսկ այնուհետև ցուլի մեջքին բազմած կտրում է Կրետեից Պելեպոնես տանող ծովի ջրերը։ Էվրիսթևսը վախենում է ցուլն իր ախոռում պահելուց և ազատ արձակեց նրան։ Կատաղի ցուլը սուրալով շարժվում է դեպի Ատտիկա, որտեղ նրան սպանում է աթենական առասպելական հերոս Թեսևսը։

## Ծանոթագրություններ

Կատեգորիա:Հին հունական դիցաբանության հրեշներ
Կատեգորիա:Կատաստերիզմներ
Ֆիոլետովոյի աղբյուրներ

**Ֆիոլետովոյի աղբյուրներ**, հանքային աղբյուր Հայաստանի Լոռու մարզում, Վանաձոր քաղաքից մոտ 20 կմ հարավ-արևելք, Ֆիոլետովո գյուղի մոտ, Աղստև գետիհովտում։ Ջուրը քիմիական բաղադրությամբ մոտ է Վրաստանի Ծղալտուբոյի ջրերին։

## Ծանոթագրություններ

Կատեգորիա:Աղբյուրներ այբբենական կարգով
Կատեգորիա:Հայաստանի աղբյուրներ
Կատեգորիա:Լոռու մարզի ջրագրություն
Ֆիջե

**Ֆիջե**, ավերակ բերդ դաշտային Կիլիկիայում, Լիպարիս և Ալաթա գետակների միջև։

## Ծանոթագրություններ

Կատեգորիա:Ամրոցներ այբբենական կարգով
Կատեգորիա:Մերսինի մարզի հայկական բերդեր և ամրոցներ
DAY6 (խումբ)

**DAY6** (հանգըլ՝ 데이식스), տղամարդկանց հարավկորեական երաժշտական-գործիքային ռոք-խումբ, ստեղծված JYP Entertainment լեյբլի կողմից։ Այսօրվա դրությամբ խմբի կազմի մեջ մտնում են 5 անդամ՝ Ջեյ, Սոնջին, Յոնքեյ, Վոնպիլ և Դոուն։ Խմբի դեբյուտը կայացել է 2015 թվականի սեպտեմբերի 7-ին։

## Պատմություն
2010 թվականին Յոնքեյը հայտնի էր «Brian Kang» անվամբ` 3 անդամ ունեցող երաժշտական խմբի կազմում, որը ձևավորվել էր Տորոնտոյում։ Թերի Հիի և  Լի Դոնի հետ նա ելույթ է ունեցել մի քանի տեղական բեմերում։ Լի Դոնի հետ Յոնքեյը կապ է հաստատում JYP-ի հետ, անցնում լսումների փուլը և դառնում է ստաժոր։ Ավելի ուշ, Լի Դոնը  թողել է կազմակերպությունը ՝ բժշկական հետազոտությունները շարունակելու համար։

2012 թվականի Ջեյը մասնակցել է «K-pop Star»-ի առաջին եթերաշրջանին, որը հեռարձակվում էր SBS-ով։ Չնայած նրան, որ նա գրավել է 6-րդ հորիզոնականը, Ջեյը կնքել է աննախադապ պայմանագիր JYP Entertainment-ի և առաջին եթերաշրջանի հաղթողներ Փաք Չիմինի և Բեքհյոնի հետ, որոնք զբաղեցրել էին 3-րդ հորիզոնականը։

JYP Entertainment  ի սկզբանե հայտարարել էր, որ 5 անդամ ունեցող խումբը  5Live անվամբ խմբի կազմում է հանդես գալու, որի կազմի մեջ մտնում էին Սոնջինը, Ջեյը, Յոնքեյ, Ջունհյոկը և Վոնպիլը։

2015 թվականի կեսերին խմբին միացել է թմբկահար Դոունը։

2015 թվականի սեպտեմբերի 7-ին DAY6-ը թողարկել է իր առաջին EP-ին` «The Day»-ը, «Congratulations» առաջատար սիգլով։

Փետրվարի 27-ին JYP Entertainment-ը հայտնեց, որ Ջունհյոկը լքել է խումբը անձնական պատճառով՝ այդպիսով դադարեցնելով գործակալության հետ պայմանագիրը։ Մարտի 30-ին  DAY6-ը շարունակեց որպես 5 անդամից բաղկացած խումբ, թողարկելով իր առաջին մինի-ալբոմը՝ «Daydream» անվամբ։

## Մասնակիցներ
### Ներկա Անդամներ
***Ջեյ** (հանգըլ՝ 제이), իրական անունը՝ Փաք Ջեհյոն (հանգըլ՝ 박제형), ծնվել է 1992 թվականի սեպտեմբերի 15-ին - վոկալիստ, ռեփեր, կիթառահար
***Սոնջին** (հանգըլ՝ 성진), իրական անունը՝ Փաք Սոն Ջին (հանգըլ՝ 박성진), ծնվել է 1993 թվականի հունվարի 16-ին - լիդեր, գլխավոր վոկալիստ, կիթառահար
***Յոնքեյ** (հանգըլ՝ 영케이), իրական անունը՝ Քան Յոն Քեյ (հանգըլ՝ 강영현), ծնվել 1993 թվականի դեկտեմբերի 19-ին - ռեփեր, վոկալիստ, բասիստ
***Վոնպիլ** (հանգըլ՝ 원필), իրական անունը՝ Քիմ Վոն Պիլ (հանգըլ՝ 김원필), ծնվել է 1994 թվականի ապրիլի 28-ին - վոկալիստ, նվագում է սինթեզատոր
***Դոուն** (հանգըլ՝ 도운), իրական անունը՝ Յուն Դոուն (հանգըլ՝ 윤도운), ծնվել է 1995 թվականի օգոստոսի 25-ին - թմբկահար

### Նախկին անդամներ
**Ջունհյոկ** (հանգըլ՝ 준혁), իրական անունը՝ Իմ Ջուն Հյոկ (հանգըլ՝ 임준혁) - վոկալիստ, ստեղնաշարային գործիքներ

## Սկավառակագրություն

### Մինի-ալբոմներ
* *[[The Day (Day6 EP)|The Day]]* (2015)
* *[[Daydream (EP)|Daydream]]* (2016)

## Ֆիլմագրություն
### Հեռուստատեսություն

## Մրցանակներ և անվանակոչություններ

## Ծանոթագրություններ

## Արտաքին հղումներ
* http://www.instiz.net/pt/3619876
* Day6 Official Website

Կատեգորիա:2015 հիմնադրված երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Քեյ փոփ
Կատեգորիա:Քեյ փոփ երաժշտական խմբեր
2017 BTS Live Trilogy Episode III: The Wings Tour

մինի|BTS խմբի անդամները

**2017 BTS Live Trilogy Episode III (Final Chapter): The Wings Tour**, հարավկորեական BTS բոյբենդի համերգային շրջագայությունը, որի մեկնարկը տրվել է 2017 թվականի փետրվարի 18-ին Սեուլում։ Համերգները կայացան Հարավային Կորեայում, Չիլիում, Բրազիլիայում, ԱՄՆ-ում, Ավստրալիայում, Ֆիլիպիններում, Ինդոնեզիայում, Հոնկոնգում, Ճապոնիայում, Թաիլանդում։

## Նախապատրաստում և անոնս
2016 թվականի նոյոմբերի 18-ին հրապարակվեց Կորեայում առաջիկա տուրի պաշտոնական թրեյլերը։ Ավելի ուշ հայտարարվեց, որ համերգային շրջագայություն է սպասվում Չիլիի, ԱՄՆ-ի և Բրազիլիայի քաղաքներում։

ԱՄՆ-ում շոուի բոլոր հասանելի տոմսերը վաճառվել են մեկ րոպեի ընթացքում։ Համերգին մասնակցել ցանկացողների մեծ քանակի պատճառով ևս երկու համերգ կազմակերպվեց Prudential Center-ում և Honda Center-ում։ Ամերիկայում BTS-ի բոլոր համերգների շուրջ 95 հազար տոմսերը վաճառվել է րոպեների  ընթացքում։

ԱՄՆ-ից հետո սկսվեց տոմսերի վաճառքը Չիլիում։ BTS-ը  դարձավ միակ կորեական խումբը, որը կարողացավ վաճառել բոլոր տոմսերը՝ Movistar Arena-ում ելույթներ ուենալու համար։ Ըստ տվյալների, BTS-ը դարձավ Չիլիի պատմության մեջ երկրորդը «Maroon 5» խմբից հետո, որի տոմսերը վաճառվել էին մի քանի ժամվա ընթացքում։ 2017 թվականի հունվարի 13-ին նույն վայրում հայտարարվեց ևս մեկ համերգի մասին։

## Խաղացանկ
Այս ցուցակը օգտագործվել է Սեուլում 2017 թվականի փետրվարի 18-ին և 19-ին կայացած համերգների ժամանակ։ Կախված շոուի գտնվելու վայրից, այն ենթարկվել է փոփոխության.
# «Not Today»
# «Am I Wrong»
# «뱁새 (Silver Spoon)»
# «쩔어 (Dope)»
# «Begin» (Սոլո Չանկուկ)
# «Lie» (Սոլո Չիմին)
# «First Love» (Սոլո Շուգա)
# «Lost» (Վի,Ջին, Չիմին և Չոնգուկ)
# «Save Me»
# «I Need U»
# «Reflection» (Սոլո Ռեպ-Մանստր)
# «Stigma» (Սոլո Վի)
# «MAMA» (Սոլո Ջեյ-Հոփ)
# «Awake» (Սոլո Ջին)
# «BTS Cypher 4» (Ռեփ-Մոնստր, Շուգա, Ջեյ- Հոփ)
# «불타오르네 (Fire)»
# «N.O (엔.오)»
# «No More Dream»
# «상남자 (Boy In Luv)»
# «Danger»
# «Run»
# «호르몬 전쟁 (War of Hormone)»
# «21세기 소녀 (21st Century Girls)»
# «Intro: Boy Meets Evil» (Սոլո Ջեյ-Հոփ)
# «피 땀 눈물 (Blood Sweat & Tears)»
# «Outro: Wings»
# «둘! 셋! (그래도 좋은 날이 더 많기를) [2! 3! (Still There Will Be Better Days)]»
# «봄날 (Spring Day)»

## Համերգների ամսաթվեր

## Ծանոթագրություններ

Կատեգորիա:BTS
BTS խմբի մրցանակների և անվանակարգերի ցանկ

մինի|BTS խմբի անդամները

**[[Հարավային Կորեա|Հարավկորեական]] [[BTS]] [[Բոյ բենդ|բոյբենդի]] մրցանակների և նոմինացիաների ցանկը** ներառում է ավելի քան 45 նոմինացիա, 125 հաղթանակ, ինչպես նաև 40-ից ավելի մրցանակ տարբեր երաժշտական շոուներում (*[[M!Countdown]]*, *[[Music Bank]]*, *[[Inkigayo]]* և այլն)։ Իր առաջին հաղթանակը երաժշտական շոուում խումբը վաստակել է 2015 թվականի մայիսին՝ «I Need U» սինգլով։ Ամենաշատ թվով մրցանակների արժանացել է «Fake Love» սինգլը (2018)։ Իր առաջին դեսանը (կամ բարձրագույն պարգևը) խումբը վաստակել է 2016 թվականի նոյեմբերի 19-ին «*[[MelOn Music Awards]]*»մրցանակբաշխությանը՝ որպես «Տարվա ալբոմ» անվանակարգում (*[[The Most Beautiful Moment in Life: Young Forever|The Most Beautiful Moment in Life։ Young Forever]]*)։

## Երաժշտական մրցանակներ
### Կորեական
#### Melon Music Awards

#### Melon Popularity Award

#### Mnet Asian Music Awards

#### Golden Disk Awards

#### Seoul Music Awards

#### Gaon Chart K-Pop Awards

#### MBC Music Show Champion Awards

#### Korean Popular Culture & Arts Awards

#### Asia Artist Awards

#### Hanteo Award

#### Cable TV Broadcast Awards

### Համաշխարհային
#### Billboard Music Awards

#### MTV Europe Music Awards

**iHeartRadio Music Awards**

#### YinYueTai V-Chart

#### Japan Gold Disc Awards

#### PKCI Awards

#### Teen Choice Awards

#### Radio Disney Music Awards

#### Shorty Awards

#### The Asian Awards

#### The Hall of Stars Awards

#### Yinyuetai V Chart Awards

## Այլ մրցանակներ
#### CJ E&M America Awards

#### Global V LIVE Award

#### KBS MV Bank MV Best 5

#### KBS World Radio

#### Soompi Awards

#### Daum Official Fancafe Awards

#### K-Ville Music Awards

#### UK Charts Awards

#### PopCrush Fan Choice Awards

#### SBS PopAsia Awards

#### Arirang TV Simply K-Pop Awards

#### Arirang TV Pops in Seoul Awards

#### European So-Loved Awards

#### Remarkable German Korean Entertainment Awards

#### Hello Asia! K-Pop Awards

#### Mp3 Music Awards

#### iF Design Award

#### A Design Award and Competition

### The Show

### M! Countdown

### Music Bank

### Show Champion

### Inkigayo

### Music Core

## Ծանոթագրություններ

Կատեգորիա:BTS
Ադըռնա

thumb|Ադըռնա
thumb|Ադըռնան Ղազախստանի և Տաջիկստանի համատեղ թողարկած փոստային նամականիշի վրա
**Ադըռնա**, հնագույն բազմալար երաժշտական գործիք։ Օգտագործել են հին թյուրքերը և ղփչաղները։ Իրանը կազմված է առանձնացված կոպիտ կաշվից։ Ի սկզբանե պատրաստվել է աղեղի տեսքով՝ փայտից և կաշվից։ Երբեմն գործիքը ձևավորել են եղջերավոր կենդանիների տեսքով  (եղջերու, ազնվացեղ եղջերու, այծ)։ Ադըռնայի լարերը ուղտի մազից կամ բնական թելերից են։ Գործիքի երկարությունը 48-50 սմ է, հաստությունը՝ 8-10 սմ։ Ունի 7-13 լար։ Անդըռնայի մի քանի օրինակներ պատրաստել են Դ․ Շակպառուլը, Ա․ Կումառովը (ղազախ երաժիշտներ)։ Այն պահպանվում է երաժշտական գործիքների թանգարանում։

Գործիքի նվագի տեխնիկան մատներով կսմիթումն է։

* 1985 թվականին Ալմա Աթայի մարզային Սույուբնայաի անվան ֆիլհարմոնիայում ստեղծվել է ազգագրական բանահյուսության անսամբլ, որն անվանակարգվել է հնագույն երաժշտական գործիքի անվանումով  «Ադըռնա», որը գտնվել է հնէաբանական պեղումների ժամանակ սաքսերի դարաշրջանից։
* 2004 թվականին «Ղազախփոստը» և «Տաջիկփոստը» համատեղ հրատարակել են դրոշմանիշներ, որտեղ պատկերված են ադըռնա և գիջակ ժողովրդական գործիքները։
* 2005 թվականին Ղազախստանի հանրային բանկը թողարկել է 500 տենգե արժողությամբ արծաթե մետաղադրամներ այդ հնագույն երաժշտական գործիքի պատկերով։

## Ծանոթագրություններ

Կատեգորիա:Լարային երաժշտական գործիքներ
Կատեգորիա:Կսմիթային նվագարաններ
Walking on Air

«**Walking on Air**», էստոնացի երգչուհի Քերլիի *[[Love Is Dead]]* առաջին ալբոմի երկրորդ սինգլը, որ թողարկվել է 2008 թվականին։ Երգը ներառվել է նաև նրա առաջին, ներկայում արդեն չհրատարակվող *Kerli* մինի ալբոմում 2007 թվականին։ Երգը գրվել է Քերլիի ու Լեսթեր Մենդեզի կողմից։ Ըստ երգչուհու՝ երգն այն մասին է, որ պետք է «հետևել սեփական երազանքներին ու պարզապես լինել ժամանակի հետ»։ 2008 թվականի հոկտեմբերի 14-ին թողարկվել է մինի ալբոմը, որ ներառել է «Walking on Air» երգի հինգ ռեմիքսներ։

## Երգի մասին
Երգի տեսքտը հիշեցնում է մանկական սարսափ պատմություններ և հիմնված է դրանցից մեկի վրա, որը երգչուհին լսել է մանկության տարիներին. «տարօրինակ փոքրիկ աղջիկն ապրում է ոչ մեծ տարօրինակ վայրում, նա ունի մեծ երազանք, և նա սիրում է երաժշտություն, բայց ոչ ոք նրան չի հավատում»։ Դետալներն ու աքսեսուարները, ինչպիսիք են մեծ հին գլխարկներն ու ճոճաթոռը, նույնպես հիմնված են Քերլիի՝ մանկության մասին հիշողությունների վրա։

## Տեսահոլովակ
Տեսահոլովակը հիմնված է «Book of Kerli» գրքի՝ նկարների ժողովածուի վրա, որոնք երգչուհին հավաքել է երկար տարիների ընթացքում։ Տեսահոլովակի ռեժիսորներն են Ալեքս Տոպալերն ու Դեն Շապիրոն (հայտնի են «Aggressive» կեղծաունով)։ Տեսահոլովակի պրեմիերան կայացել է 2008 թվականի մայիսի 19-ին MTV կայքում։

Քերլին տեսահոլովակը բնութագրել է որպես «Ալիսը Հրաշքների աշխարհում» գրքի մռայլ տարբերակ։ Տեսահոլովակում առկա է «ամենատես աչքի»՝ հեռուստացույցի կերպարը։ Նրանում օգտագործված է Հայելու աշխարհի ոճավորումը, երբ իրերը իրենց հակադիրն են։

Տեսահոլովակն զբաղեցրել է առաջին հորիզոնականը AOL Music-ում 2008 թվականի հուլիսի 16-23-ը։

## Կենդանի կատարումներ
2008 թվականին Քերլին կատարել է «Walking on Air» երգը Scream մրցանակաբաշխության ժամանակ Լոս Անջելեսում։

## Երգացանկ
* **Պրոմո CD**

* **[[Թվային ներբեռնում]]**

* **12" պրոմո**

* **CD սինգլ / թվային ներբեռնում**
# Walking on Air (Radio Edit) — 3:49
# Walking on Air (Armin van Buuren Radio Edit) — 3:23

* **[[ռեմիքս|Remixes]] [[EP]]**

## Անձնակազմ
* *Վոկալ*՝  Քյորլի
* *Հեղինակներ*՝ Քյորլի և Լեսթեր Մենդեզ
* *Պրոդյուսեր և գործիքավորող*՝ Լեսթեր Մենդեզ
* *Ձայնագրման ինժեներներ*՝ Ջո Վոլմութ և Ջոն Յուինգ (Henson Recording Studios, Hollywood, California)
:* *Ձայնագրման ասիստենտներ*՝ Քիթ Գրեթլին
* *Հնչյունային օպերատոր*՝ Նիլ Փոգ (Encore Studios, Los Angeles, California)
:* *Հնչյունային օպերատորի օգնական*՝ Չարլի Ուիլսոն կրտսեր
* *Լարայիններ*՝ Sonus Quartet

## Հիթ-շքերթներ

## Թողարկումների ժամանակագրություն

## Ծանոթագրություններ

## Արտաքին հղումներ
*
Իմ Ջե Բոմ

**Իմ Ջե Բոմ** (հանգըլ՝ 임재범, հանջա՝ 林在範, կոր․ նոր․ ռոմ․՝ Im Jae-beom, , , առավել հայտնի որպես՝ **Ջեյբի**), հարավկորեացի երգիչ, երգերի հեղինակ և դերասան։ GOT7 բոյբենդի առաջնորդ և առաջատար վոկալիստ, JJ Project դուետի անդամ։

## Կարիերա
### 2009-2014. Վաղ կյանք և կարիերայի սկիզբ
Իմ Ջե Բոմը ծնվել է 1994 թվականի հունվարի 6-ին Հարավային Կորեայի Կոյանգ քաղաքում։ Մանկության և պատանեկության տարիներին Լիմը զբաղվել է բրեյք դանսով։ 2009 թվականին նա Ջինյոնի հետ մասնակցել է JYP Entertainment-ի բաց լսումների, և երկուսն էլ հաջողությամբ անցնելով՝ զբաղեցնելով առաջին հորիզոնականը, այնուհետև պայմանագիր կնքել գործակալության հետ՝ դառնալով վերջինիս թրեյնին։ 2011 թվականին, արդեն Ջեյբի կեղծանունով, նա լսումներ է անցել «Երազանքով տարվածը 2» դրամայում գլխավոր դերի համար, որի ցուցադրությունը մեկնարկել է 2012 թվականի հունվարի 16-ին։

2012 թվականի մայիսին JB-ն և Ջինյոնը հանդես եկան որպես դուետ JJ Project-ում «Bounce» մինի-ալբոմով։ «Bounce» երգի տեսահոլովակը թողարկվել է մայիսի 19-ին։

2013 թվականի մարտի 11-ին հայտարարվել է, որ JB-ն կմարմնավորի Սո Մի Ջուի դերը «Երբ մարդը սիրահարվում է» նոր դրամայում։ 2014 թվականի հունվարի 16-ին JJ Project-ի երկու մասնակիցներ իրենց դեբյուտը կատարեցին Got7 անվանումով յոթ հոգուց բաղկացած խմբի կազմում։

## Ծանոթագրություններ

Կատեգորիա:GOT7 խմբի անդամներ
Կատեգորիա:Հարավկորեացի դերասաններ
Կատեգորիա:Հարավկորեացի երգահաններ
Կատեգորիա:Հարավկորեացի երգիչներ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի մոդելներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի պարողներ
Լա Շո դը Ֆոն

**Լա Շո դը Ֆոն**-(, ), քաղաք և համայնք Շվեյցարիայում, որը Բիլ քաղաքի հետ միասին շվեյցարական ժամացույցների խոշորագույն արտադրողն է։ Հարևան Լը Լոկլ քաղաքի հետ ընդգրկված է Համաշխարհային ժառանգության ցանկում՝ որպես ակնառու նմուշ արդյունաբերական հեղափոխության դարաշրջանի «գործարան-քաղաքի»-ի , որը մասնագիտացած է որոշակի արտադրության, տվյալ դեպքում՝ ժամացույցների արտադրության մեջ։
300px|thumb|Տեսարան Լա Շո դը Ֆոնից

## Աշխարհագրություն
Լա Շո դը Ֆոն քաղաքը գտնվում է Շվեյցարիայի արևմտյան մասում, Նևշատել կանտոնի հյուսիս-արևմուտքում։ Լա Շո դը Ֆոնը մեծությամբ երրորդ քաղաքն է այսպես կոչված՝ Ֆրանսիական Շվեյցարիայում՝ Ռոմանդիայում (Ժնևից և Լոզանից հետո)  և ամենամեծ քաղաքը Վերին Յուրայի տարածաշրջանում։ Գտնվում է ծովի մակերևույթից 992 մետր բարձրության վրա և այդ առումով  ամենաբարձրադիր բնակավայրերից  մեկն է Եվրոպայում։ Զբաղեցնում է 55.66 քառակուսի կիլոմետր տարածք։

## Բնակչություն
thumb|270px|left|Լա Շո դը Ֆոն քաղաքի գլխավոր փողոցը
Քաղաքի բնակչությունը կազմում է 37 433 մարդ։ Բնակչության 85,5%-ը ֆրանս-շվեյցարացիներ են, 3,6%-ը իտալա-շվեյցարացիներ, 3,2%-ը պորտուգալացիներ, 2,4%-ը գերմանա-շվեյցարացիներ։

## Պատմություն
Լա Շո դը Ֆոնը պատմական փաստաթղթերում առաջին անգամ հիշատակվել է 1350 թվականին՝ որպես La Chaz de Fonz: Դեռևս 16-րդ դարում այն մի աննշան բնակավայր էր՝ մեկ տասնյակից մի փոքր ավելի փայտե խրճիթներով։ Լա Շո դը Ֆոն քաղաքի բուռն զարգացումը սկսվել է 17-րդ դարի երկրորդ կեսին։ Ժամացույցի արտադրությունն այստեղ սկիզբ է առել 18-րդ դարի սկզբին, և նույն դարի վերջին Լա Շո դը Ֆոնը վերածվել է արդյունաբերական կենտրոնի։

1794 թվականին քաղաքի 3/4 մասը ավերվել է հրդեհների պատճառով, այնուհետև այն վերակառուցվել է՝ ժամացույցի արտադրության կարիքներին համապատասխանեցված պլանավորումով։ Մինչև 1806 թվականը քաղաքը հայտնվել է Նևշատելի իշխանության տակ, որը կապված էր Պրուսիայի հետ անհատական ունիայով։ Այնուհետև 1806-1815 թվականներին դարձել է Ֆրանսիայի մաս կազմող քաղաք։

## Անվանի անձինք
Լա Շո դը Ֆոն քաղաքում ծնվել են՝

* Շառլ Էդուար լը Կորբյուզիե - մոդեռնիստ ճարտարապետ, այստեղ է կառուցել իր առաջին շենքերը՝ տուն ծնողների համար (Սպիտակ վիլլան), Շվոբ վիլլան և կինոթատրոն։
* Լուի Շևրոլե - մեքենայի դիզայներ և ավտոարշավորդ, Chevrolet ապրանքանիշի ստեղծողը
* Պիեռ-Ժակ Դրոզ - մաթեմատիկոս և մեխանիկ, ժամացույցների, ավտոմատ տիկնիկների կոնստրուկտոր
* Բլեզ Սանդրար, բանաստեղծ, գրող և էսսեիստ

1848 թվականին Լա Շո դը Ֆոն քաղաքում հիմնադրվել է *Omega* ժամացույցների արտադրության ընկերությունը։

1895 թվականին հիմնադրվել է *Rotary* ժամացույցների արտադրության ընկերությունը։

1992 թվականին հիմնադրվել է *Bell & Ross* ժամացույցների արտադրության ընկերությունը։

## Տրանսպորտ
Քաղաքում գործում է Լա Շո դը Ֆոն երկաթուղային կայարանը, Les Eplatures օդանավակայանը և Լա Շո դը Ֆոն տրոլեյբուսի համակարգը։

## Տնտեսություն
Քաղաքի տնտեսությունը հիմնված է արդյունաբերության և ժամացույցների արտադրության վրա։
## Գրականություն
* 

## Ծանոթագրություններ

Կատեգորիա:Շվեյցարիայի քաղաքներ
Կատեգորիա:Համաշխարհային ժառանգություն Շվեյցարիայում
Կատակներ (մուլտֆիլմ)

**Կատակներ** (), ռեժիսոր Լև Ատամանովի մուլտիպլիկացիոն ֆիլմը` ըստ Վլադիմիր Սուտեևի «Ճուտիկը և բադիկը» և «Երեք կատու» հեքիաթների։ Երկու փոքրիկ նովելները ստեղծվել են զվարճալի իրավիճակների հիման վրա, բայց դիտողականությունն ու մանրամասների ճշտությունը այդ կենդանի սյուժեն հետաքրքրաշարժ և սրամիտ են դարձնում։

## Սյուժե
Մուլտֆիլմում ներկայացված է երկու կարճ պատմություն։

Առաջին սյուժեն պատմում է մի ճուտիկի մասին, որն ընկերանում է բադիկի հետ և ցանկանում է ամեն ինչով նմանվել նրան, նույնիսկ ցանկանում է լողալ սովորել։

Երկրորդ սյուժեն սպիտակ, մոխրագույն և սև գույների երեք կատուների մասին է։ Նրանք հաճախ փոխում էին իրենց գույնը, քանի որ հաճախ ինչ որ բանի մեջ էին ընկնում. մեկ ընկնում էին ալյուրի մեջ և սպիտակ էին դառնում, մեկ ընկնում էին ցեխի մեջ և սևանում էին, իսկ ջրում լողանալիս թրջվում էին, և միայն չորանալուց հետո նորից վերադառնում էին իրենց նախկին գույներին. առաջինը` սպիտակ, երկրորդը` մոխրագույն, և երրորդը` սև։

## Հեղինակներ
* Սցենարի հեղինակ - Վլադիմիր Սուտեև
* Բեմադրող ռեժիսոր - Լև Ատամանով
* Բեմադրող նկարիչներ - Մարիա Ռուդաչենկո, Ալեքսանդր Բելյակով
* Նկարիչ-մուլտիպլիկատորներ - Մարիա Ոսկանյանց, Նատալիա Բոգոմոլովա, Գալինա Զոլոտովսկայա, Ելիզավետա Կոմովա, Տատյանա Պոմերանցևա, Վիտալի Բոբրով, Յանա Վոլսկայա
* Օպերատոր - Միխայիլ Դրույան
* Կոմպոզիտոր - Անդրեյ Բաբաև
* Հնչյունային օպերատոր - Նիկոլայ Պրիլուցկի
* Մոնտաժող - Լիդիա Կյակշտ
* Դերերը հնչյունավորել են.
** Բադիկ - Մարիա Վինոգրադովա
** Ճուտիկ - Տատյանա Ստրոգանովա
** Հեղինակի տեքստը կարդում է Սերգեյ Ցեյցը

## Վերաթողարկում
Մուլտֆիլմը հաճախ վերաթողարկվել է DVD ձևաչափով, մուլտֆիլմերի հավաքածուների մեջ.

* «*Հեքիաթներ երեխաների համար*», 3-րդ թողարկում, «Սոյուզմուլտֆիլմ»։ Սկավառակում ընդգրկված են եղել հետևյալ մուլտֆիլմները. «Մեծամիտ նապաստակը» (1976), «Գիշերային ծաղիկ» (1984), «Այծը, որը հաշվում էր մինչև տասը» (1968), «Կենդանի խաղալիք» (1982), «Ճպուռն ու մրջյունը» (1935), «Ատամի խոզանակ թագուհին» (1962), «Թե ինչպես կատվիկի համար տուն պատրաստեցին» (1963), «Գայլուկ, մոխրագույն պոչիկ» (1983), «Կատակներ» (1963)։
* «*Տատիկի հեքիաթներ*», 2-րդ թողարկում, «Սոյուզմուլտֆիլմ»։ Սկավառակում ընդգրկված են եղել հետևյալ մուլտֆիլմները. «Վազի՛ր, առվակ» (1963), «Կատակներ» (1963), «Աղվես Պատրիկեևա» (1982), «Կուժ ու շվի» (1950), «Անտառային ժամանակագրություն» (1970), «Քաջ նապաստակ» (1955), «Երկու հեքիաթ» (1962), «Կենդանի խաղալիք» (1982)։

## Գրականություն
* 
-(«Три котёнка» — c.4, «Цыплёнок и утёнок» — с.10, цветные иллюстрации В. Сутеева)

## Ծանոթագրություններ

## Արտաքին հղումներ
* 

Կատեգորիա:1963 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Լև Ատամանովի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր կատուների մասին
Կատեգորիա:Ռուսերեն մուլտֆիլմեր
Սասուն Խաչատրյան

**Սասուն Մհերի Խաչատրյան** (), հայ իրավաբան, Հայաստանի Հանրապետության հատուկ քննչական ծառայության նախկին պետ (2018-2021), ՀՀ հակակոռուպցիոն կոմիտեի նախկին նախագահ (2021-2024)։ արդարադատության երրորդ դասի պետական խորհրդական։

## Կրթություն
1993 - 1998 թվականներին սովորել է Երևանի պետական համալսարանի իրավաբանական ֆակուլտետում։

1998 - 2000 թվականներին սովորել է ՀՀ ՆԳՆ բարձրագույն դպրոցի ասպիրանտուրայում։

## Աշխատանքային գործունեություն
2000 թվականի մայիսին աշխատանքի է անցել ՀՀ դատախազության համակարգում՝ որպես Շենգավիթ համայնքի դատախազության քննիչ։

2013 - 2014 թվականներին եղել է Երևան քաղաքի Արաբկիր և Քանաքեռ-Զեյթուն վարչական շրջանների, 2014 - 2016 թվականներին՝ Մալաթիա-Սեբաստիա վարչական շրջանի դատախազ։ 2017 - 2018 թվականներին եղել է ՀՀ գլխավոր դատախազության հատկապես կարևոր գործերի քննության նկատմամբ հսկողության վարչության պետի տեղակալ։

2018 թվականի հունիսի 11-ին վարչապետ Նիկոլ Փաշինյանի առաջարկությամբ նախագահ Արմեն Սարգսյանը Սասուն Խաչատրյանին նշանակել է հատուկ քննչական ծառայության պետ։

2021 թվականի սեպտեմբերի 16-ին ՀՀ կառավարության որոշմամբ նշանակվել է ՀՀ հակակոռուպցիոն կոմիտեի նախագահ։

2024 թվականի նոյեմբերի 18-ին հրաժարական է տվել, և նոյեմբերի 19-ին ազատվել է ՀՀ հակակոռուպցիոն կոմիտեի նախագահի պաշտոնից։

Ամուսնացած է, ունի երկու դուստր։

## Ծանոթագրություններ

Կատեգորիա:Արդարադատության երրորդ դասի պետական խորհրդականներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Հայ իրավաբաններ
Ֆարակլոս (ամրոց)

**Ֆարակլոս ամրոց** (, ), պաշտպանական կառույց, գտնվում է Հունաստանի Հռոդոս կղզում,Խառակի ավանի ծովախորշում։ Գոյություն ունի Բյուզանդական կայսրության ժամանակաշրջանից, 14-րդ դարի սկզբին օգտագործվում էր արաբական ծովահենների կողմից; 1306 թվականին նվաճվել է Հիվանդախնամների միաբանության ասպետների կողմից, սակայն գրավումից հետո այն չի օգտագործվել, և 1408 թվականին արդեն ամրոցը վերածվել է ավերակների։ Վերականգնվել է Մալթյան օրդենի մագիստրոս Ջովաննի Բատտիստա Օրսինիի (Giovanni Battista degli Orsini, 1467—1476) և Պիեռ Աուբուսսոնոյի (Pierre d’Aubusson, 1476—1503) կողմից ծովախորշի պաշտպանության համար։ Այն Հռոդոս կղզու գլխավոր ամրություններից էր։

Ըստ նախագծի ամրոցը բազմանկյուն է, պատերի հաստությունը մոտ 680 մետր է։ Ներսում ենթադրվում է բնակեցված ե եղել, ավերակներից դա հիմա էլ երևում է։ Հյուսիսային և արևելյան կողմերի պատերի մի մասը պահպանվել են Բյուզանդական կայսրության ժամանակներից։ Հյուսիսային կողմից երևում են երկու կշոր աշտարակներով պահպանվող դարպասների մնացորդները։ Պատերը պաշտպանության համար ունեել են սուր ծայրեր։ Ամրոցի ներսում պահպանվել են ջրով լի բաքերը, ներքին սրահների և շինությունների ավերակները։ Ըստ լեգենդների ամրոցի տակ կան ստորգետնյա անցումներ։

1523 թվականին երկարատև հարձակումից հետո ամրոցը գրավվեց Օսմանական Թուրքիայի կողմից։ Չի օգտագործվել օսմանների կողմից և այդ օրվանից լքված է։

## Պատկերասրահ

File:Feraklos Castle Haraki Rhodes E.jpg|Ամրոցի տեսքը հարավից: Երեկո
File:Feraklos Castle Charaki Rhodes N.jpg|Ամրոի տեսքը հարավից: Գիշեր
File:Feraklos Castle Haraki Rhodes W.jpg|Ամրոցի տեսքը արևմուտքից: Երեկո
File:Feraklos Castle Haraki Rhodes R.jpg|Հարավից դեպի ամրոց տանող ճանապարհի մնացորդները
File:Feraklos Castle Haraki Rhodes A.jpg|Կամարի ավերակները
File:Feraklos Castle Charaki Rhodes NW.jpg|Հյուսիսային պատի ավերակները
File:Feraklos Castle Haraki Rhodes SW.jpg|Հարավային պատից հատված
File:Feraklos Castle Haraki Rhodes O.jpg|Ավերակների վրա աճած ձիթենի


## Ծանոթագրություններ

## Արտաքին հղումներ
* Ֆարակլոս ամրոցը Հունաստանի Մշակույթի և սպորտի նախարարության կայքում 

Կատեգորիա:Հունաստանի ամրոցներ
Կատեգորիա:Հռոդոսի պատմություն